Suchinthana/ta-wikipedia huggingface dataset:
திருப்பத்தூர் வட்டம் (சிவகங்கை மாவட்டம்)

திருப்பத்தூர் வட்டம், தமிழ்நாட்டின் சிவகங்கை மாவட்டத்தில்  உள்ள 9 வட்டங்களில் ஒன்றாகும். இந்த வட்டத்தின் தலைமையகமாக திருப்பத்தூர் நகரம் உள்ளது. 

இந்த வட்டத்தின் கீழ் திருப்பத்தூர், இளையாத்தங்குடி, நாச்சியார்புரம், நெற்குப்பை, திருக்கோட்டியூர் என 5 உள்வட்டங்களும் 59 வருவாய் கிராமங்களும்  உள்ளன. திருப்பத்தூர் ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டம் 275,779   மக்கள்தொகை கொண்டது. மக்கள்தொகையில் 138,228  ஆண்களும், 137,551 பெண்களும் உள்ளனர். 68,157 குடும்பங்கள்  கொண்ட இவ்வட்ட மக்கள்தொகையில் 81.4% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.88%  மற்றும் பாலின விகிதம் 1,000 ஆண்களுக்கு, 995 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 29191 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 952 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 41,647 மற்றும் 25 ஆகவுள்ளனர். மக்கள்தொகையில் இந்துக்கள் 92.3%, இசுலாமியர்கள் 5.75%, கிறித்தவர்கள் 1.7% மற்றும் பிறர் 0.25% ஆகவுள்ளனர்.

மேற்கோள்கள்

சிவகங்கை மாவட்ட வட்டங்கள்
கெங்கவல்லி வட்டம்

கெங்கவல்லி வட்டம் என்பது தமிழ்நாட்டின் சேலம் மாவட்டத்தில்  உள்ள 13  வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் கெங்கவல்லியில் உள்ளது. கெங்கவல்லி வட்டம் 40 வருவாய் கிராமங்களைக் கொண்டுள்ளது.

இவ்வட்டத்தில் கெங்கவல்லி ஊராட்சி ஒன்றியம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம்  161,302  மக்கள்தொகை கொண்டது. மக்கள்தொகையில் 80,701 ஆண்களும், 80,601 பெண்களும் உள்ளனர். 43,838 குடும்பங்கள் கொண்ட இவ்வட்ட மக்களில் 58% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 71.72% மற்றும் பாலின விகிதம் 1,000 ஆண்களுக்கு, 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 16406 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 894 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 40,899 மற்றும் 10,640 ஆகவுள்ளனர். மக்கள்தொகையில் இந்துக்கள் 93.65%, இசுலாமியர்கள் , 3.29% கிறித்தவர்கள் 2.94% மற்றும் பிறர் 0.11% ஆகவுள்ளனர்.

மேற்கோள்கள்

சேலம் மாவட்ட வட்டங்கள்
டைம்ஸ் சதுக்கம்

டைம்ஸ் சதுக்கம் (Times square) என்பது அமெரிக்காவின் நியூயார்க் மாநகரில் மன்ஹாட்டன் பெருநகரில் பகுதியில் உள்ள ஒரு வணிக மற்றும் பல்நோக்கு சதுக்கம் ஆகும். இது நியூயார்க் நகரின் பிரபலமான ப்ரோட்வே சாலையும் ஏழாவது அவென்யூவும் சந்திக்கும் சந்திப்பில் உள்ளது. இந்த சதுக்கம் 1904 ஆம் ஆண்டு வரை லாங்கேக்கர் சதுக்கம் என்று அழைக்கப்பட்டு வந்தது. நியூயார்க் மாநகரம் என்றவுடன் அனைவருக்கும் நினைவில் வரக்கூடிய இடமாக இந்த டைம்ஸ் சதுக்கம் இருக்கிறது. பல வண்ண மின்னொளிகளால் பிரகாசிக்கும் இந்த இடத்தில பல முக்கிய நிறுவனங்களின் தலைமை அலுவலகங்கள் அமைந்துள்ளன. மன்ஹாட்டன் பெருநகரபகுதியில் சுற்றலா பயணிகளால் அதிகம் விரும்பப்படும் இடமாக இந்த சதுக்கம் உள்ளது.

வரலாறு 

அமெரிக்கப் புரட்சிக்கு முன்னும், அதற்கு பின்னரும் இந்த இடம் ஜார்ஜ் வாஷிங்க்டன் கீழ் பணி புரிந்த ஜெனரல் ஜான் மொரின் ஸ்காட்டிற்கு சொந்தமாக இருந்தது .

20-ஆம் நூற்றாண்டு 
அமெரிக்காவின் பிரபல தி நியூயார்க் டைம்ஸ் நாளிதழ் 1904 ஆம் ஆண்டு தனது அலுவலகத்தை புதிதாக நிர்மாணிக்கப்பட்ட டைம்ஸ் கட்டிடத்திற்கு மாற்றிய நாள் முதல் இந்த இடத்திற்கு டைம்ஸ் சதுக்கம் என்ற பெயர் உண்டானது. அதற்கு முன்பு இந்த இடம் லாங்கேக்கர் சதுக்கமாக அறியப்பட்டது. அப்போது அமைந்த வானுயர்ந்த டைம்ஸ் கட்டிடத்தின் பெயரில் இந்த இடம் டைம்ஸ் ஸ்கொயர் என்று நியூயார்க் நகரவாசிகளால் அழைக்கப்பட்டது. பின்னர் வந்த காலங்களில் இந்த இடம் முக்கிய தருணங்களில் பொது மக்கள் கூடும் இடமாக மாறிவிட்டது. அமெரிக்கவாசிகளுடன் சுற்றுலா பயணிகளும் சேர்ந்து புத்தாண்டுக் கொண்டாட்டம், புதிய அதிபர்களின் பதவியேற்பு, வேர்ல்ட் சீரீஸ் என அனைத்து தருணங்களையும் இந்த சதுக்கத்தில் உள்ள ஜம்போட்ரான்களில் பார்த்து மகிழ்கின்றனர்.

அடையாளங்கள்
கலை மற்றும் வணிகங்களின் சந்திப்பாக உள்ள இந்த சதுக்கத்தில் எப்போதும் மின்னிக்கொண்டிருக்கும் வண்ண விளக்குகளும் ஜம்போட்ரான்களில் ஓடிகொண்டிருக்கும் செய்திவரிகள் இவற்றுடன்,

 ட்டி கே ட்டி எஸ் என அழைக்கப்படும் தள்ளுபடி டிக்கெட் விற்பனை மையம்
 கோகோ கோலா பானத்தின் விளம்பரபலகை
 பிரகாசிக்கும் நியான் விளக்குகள்
போன்றவை கவனத்தை ஈர்க்கும் காட்சிகள்.

டைம்ஸ் சதுக்கத்தில் உள்ள பிரபலமான கட்டிடங்கள்
 ஒன் டைம் ஸ்கொயர்
 பிரில் பில்டிங்
 தாமஸ் ராய்ட்டர் பில்டிங்
 டைம்ஸ் ஸ்கொயர் டவர்
 பேங்க் ஆப் அமெரிக்க டவர்
 தி ஒரியன்
 5 டைம்ஸ் ஸ்கொயர்
 3 டைம்ஸ் ஸ்கொயர்

இங்குள்ள முக்கிய அலுவலகங்கள் 
 எம்டிவி நெட்வொர்க்ஸ்
 தி நியூயார்க் டைம்ஸ் கம்பெனி
 ஓ'மெல்வெனி & மையர்ஸ்
 தாமஸ் ராய்ட்டர் (செய்தி நிறுவனம்)

மேற்கோள்கள்

வெளியிணைப்புகள்
The Times Square Alliance
Times Square 360 Panorama
Times Square Arts Center 
Times Square live streaming webcams on Earthcam.com

அமெரிக்க நகரங்கள்
நியூயார்க்
சதுக்கங்கள்
ஃபிரெங் நிக்கல்சன்

ஃபிரெங் நிக்கல்சன் (Frank Nicholson, பிறப்பு: செப்டம்பர் 17 1909, இறப்பு: சூலை 30 1982), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 52 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 1936 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாபிரிக்கத் துடுப்பாட்டக்காரர்கள்
1909 பிறப்புகள்
1982 இறப்புகள்
தென்னாபிரிக்கத் தேர்வுத் துடுப்பாட்டக்காரர்கள்
கொடைக்கானல் வட்டம்

கொடைக்கானல் வட்டம், தமிழ்நாட்டின் திண்டுக்கல் மாவட்டத்தில் உள்ள ஒன்பது வட்டங்களில் ஒன்றாகும். இந்த வட்டத்தின் தலைமையகமாக கொடைக்கானல் நகரம் உள்ளது. இந்த வட்டத்தின் கீழ் 16 வருவாய் கிராமங்கள் உள்ளன.

இந்த வட்டத்தின் கீழ் 16  வருவாய் கிராமங்கள் உள்ளன. இவ்வட்டத்தில் கொடைக்கானல் ஊராட்சி ஒன்றியம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 30,771 வீடுகளும், 115,250  மக்கள்தொகையும் கொண்டது. மக்கள்தொகையில் 57,884 ஆண்களும், 57,366 பெண்களும் இருந்தனர். மக்கள்தொகையில் 60.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 79.59% மற்றும் பாலின விகிதம் 1,000 ஆண்களுக்கு, 991 பெண்கள் வீதம் இருந்தனர். 6 வயதிற்குட்பட்ட குழந்தைகளின் எண்ணிக்கை 12,238 ஆக இருந்தது. குழந்தைகள் பாலின விகிதம், 1000 ஆண் குழந்தைகளுக்கு, 976  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  22,819 மற்றும் 3,602 ஆக இருந்தனர். மக்கள்தொகையில் இந்துக்கள் 77.75%, இசுலாமியர்கள் 4.67%, கிறித்தவர்கள் 17.36% & பிறர் 0.13% ஆவர்.

மேற்கோள்கள்

திண்டுக்கல் மாவட்ட வட்டங்கள்
கிலுகாமிசு

கில்கமெஷ் (Gilgamesh) பண்டைய மெசொப்பொத்தேமியாவின் தெற்கில் அமைந்த சுமேரிய நகர இராச்சியமான உரூக் நகர மன்னர்களில் ஒருவர்.

கிமு மூவாயிரம் ஆண்டில் அக்காதிய மொழியில் எழுதப்பட்ட பண்டைய சுமேரியக் காவியமான கில்கமெஷ் காப்பியத்தில் வீரமிக்க கதாநாயகனாக கில்கமெஷ் சித்தரிக்கரிப்படுகிறார்.

கிமு 2800 - 2500 இடைப்பட்ட காலத்தில் மெசொப்பொத்தேமியாவின் உரூக் நகரத்தை ஆட்சி செய்த கில்கமெசின் வீரம், வெற்றி, புகழைப்  போற்றி தெய்வ நிலைக்கு உயர்த்தப்பட்டார்.மூன்றாவது ஊர் வம்ச ஆட்சியின் போது, கிமு 2,000ல் கில்கமெஷ் காப்பியம் படைத்தனர்.

கில்கமெஷ், கிமு 2800 - 2500 இடைப்பட்ட காலத்தில் சுமேரியாவின் உரூக் நகரத்தை ஆண்ட மன்னர் என வரலாற்று அறிஞர்கள் கருதுகிறார்கள். 

உரூக் நகர தொல்லியல் களத்தில் கண்டெடுக்கப்பட்ட கட்டிட செய்யுள் குறிப்புகளில், 11 - 15 வரிசை குறிப்புகளில் மன்னர் கில்கமெஷ் குறித்த செய்திகள் உள்ளது. 

கில்கமேஷின் சமகாலத்தில் வாழ்ந்த கிஷ் நகர இராச்சியத்தின் மன்னர் எம்மெபாராஜெசி என்பவர், கில்கமெசை ஒரு மன்னராக குறிப்பிடுகிறார். 

சுமேரிய மன்னர்களின் பட்டியலில் கில்கமேஷ் உரூக் நகர இராச்சியத்தின் மன்னர்களில் ஒருவராக குறிப்பிடப்பட்டுள்ளது. இறந்த மன்னர் கில்கமெஷை உரூக் நகரத்தின் ஆற்றின் கரையில் புதைப்பதற்காக, யூப்பிரடீஸ் ஆற்றின் நீர்ப்போக்கை மாற்றி அமைத்ததாக, தற்கால டெல் ஹத்தாத் (Tell Haddad]]) தொல்லியல் களத்தில் கிடைத்த ஒரு காப்பிய நூலின் துண்டுகளிலிருந்து செய்திகள் அறியப்படுகிறது.  
கில்கமெஷ் வீரதீர செயல்களை கூறும் கில்கமெஷ் காப்பியம் கிமு 2000 ஆண்டுகளுக்கு முன் செய்யுள் வடிவத்தில் களிமண் பலகைகளில் எழுதப்பட்டுள்ளது.

கில்கமெஷ் காப்பியம்

இதனையும் காண்க
 கில்கமெஷ் காப்பியம்
 என்கிடு
 சுமேரிய நாகரிகம்
 சுமேரிய கடவுள்கள்
 உரூக்
 கிஷ்

மேற்கோள்கள்

ஆதார நூற்பட்டியல்

மேலும் படிக்க

 
 
 
 
 
  Glossary, Appendices, Appendix (Chapter XII=Tablet XII).

வெளி இணைப்புகள்

|-

பண்டைய வரலாறு
பாபிலோனிய மன்னர்கள்
பாபிலோனியா
மெசொப்பொத்தேமியா
மெசொப்பொத்தேமியாவின் வரலாறு
திருநெல்வேலி வட்டம்

திருநெல்வேலி வட்டம் , தமிழ்நாட்டின் திருநெல்வேலி மாவட்டத்தில்  உள்ள  16 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் திருநெல்வேலியில் உள்ளது. பாளையங்கோட்டை மற்றும் திருநெல்வேலி இரட்டை நகரங்களைக் கொண்ட திருநெல்வேலி மாநகராட்சி இவ்வட்டத்தில் உள்ளது.  

இந்த வட்டத்தின் கீழ் மதவக்குறிச்சி, கங்கைகொண்டான், நாரணம்மாள்புரம், திருநெல்வேலி என  4 குறுவட்டங்களும், 62 வருவாய் கிராமங்களும் உள்ளன. இவ்வட்டத்தில் மானூர் ஊராட்சி ஒன்றியம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்  மக்கள்தொகை பரம்பல் பின்வருமாறு உள்ளது:     
 மக்கள்தொகை = 642,835
 ஆண்கள் =  317,425 
   பெண்கள் =  325,410
  குடும்பங்கள்  =     166,202
  கிராமப்புற மக்கள்தொகை % =    22.6% 
 எழுத்தறிவு  =    87.36%
 பாலின விகிதம் = 1,000 ஆண்களுக்கு,  1,025 பெண்கள் 
 6 வயதிற்குட்பட்ட குழந்தைகள் = 64984
 குழந்தைகள் பாலின விகிதம் =  1000 ஆண் குழந்தைகளுக்கு,    946   பெண் குழந்தைகள்
 பட்டியல் சமூகத்தினரும், பட்டியல் பழங்குடியினரும் =    110,975   மற்றும்  1,760

சமயம்
 இந்துக்கள் =  72.8%
 இசுலாமியர்கள் =  16.09%
 கிறித்தவர்கள் = 10.78%
 பிறர்= 0.06%

கல்வி நிலையங்கள்
இவ்வட்டத்தின் பாளையங்கோட்டை மற்றும் திருநெல்வேலி பகுதிகளில் உள்ள கல்வி நிலையங்களில் சில:
  மனோன்மணியம் சுந்தரனார் பல்கலைக்கழகம், 
 மதுரை திரவியம் தாயுமானவர் இந்து கல்லூரி
 சிறீ சாரதா மகளிர் கல்லூரி 
செயின்ட் சேவியர் கல்லூரி
 ராணி அண்ணா அரசு மகளிர் கல்லூரி

மேற்கோள்கள் 

திருநெல்வேலி மாவட்ட வட்டங்கள்
நாங்குநேரி வட்டம்

நாங்குநேரி வட்டம் , தமிழ்நாட்டின் திருநெல்வேலி மாவட்டத்தில்  உள்ள 16 வட்டங்களில் ஒன்றாகும். இந்த வட்டத்தின் தலைமையகமாக நாங்குநேரி நகரம் உள்ளது. இதன் வட்டாட்சியர் அலுவலகம் நாங்குநேரியில் உள்ளது. 

இந்த வட்டத்தின் கீழ்  களக்காடு, ஏர்வாடி, பூலம்பட்டி,  மூலைக்கரைப்பட்டி நாங்குநேரி என  5 குறுவட்டங்களும்,  81 வருவாய் கிராமங்களும் உள்ளன.

இவ்வட்டத்தின் திருக்குறுங்குடி 108 திவ்ய தேசங்களில் ஒன்றாகும். இவ்வட்டத்தில் நாங்குநேரி ஊராட்சி ஒன்றியம் மற்றும் களக்காடு ஊராட்சி ஒன்றியம் உள்ளது.

மேற்கோள்கள்

திருநெல்வேலி மாவட்ட வட்டங்கள்
சங்கரன்கோயில் வட்டம்

சங்கரன்கோவில் வட்டம் , தமிழ்நாட்டின்  திருநெல்வேலி மாவட்டத்திலிருந்து புதிதாக நிறுவப்பட்ட தென்காசி மாவட்டத்தின் 8 வருவாய் வட்டங்களில் ஒன்றாகும்.இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் சங்கரன்கோவிலில் உள்ளது. இது தென்காசி மாவட்டத்தின் மிகப்பெரிய வருவாய் வட்டம் ஆகும். 

இந்த வட்டத்தின் கீழ்  கரிவலம்வந்தநல்லூர், சங்கரன்கோவில், வீரசிகாமணி, சேர்ந்தமங்கலம், குருக்கள்பட்டி,   என 5 குறுவட்டங்களும், 44  வருவாய் கிராமங்களும் உள்ளன.

இவ்வட்டத்தில் சங்கரன்கோவில் ஊராட்சி ஒன்றியம் மற்றும் மேலநீலிதநல்லூர் ஊராட்சி ஒன்றியம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்  மக்கள்தொகை பரம்பல் பின்வருமாறு உள்ளது:     
 மக்கள்தொகை = 350,144
 ஆண்கள் = 172,965
   பெண்கள் =  177,179
  குடும்பங்கள்  =    95,446
  கிராமப்புற மக்கள்தொகை % =  81.3% 
 எழுத்தறிவு  =  75.28%
 பாலின விகிதம் = 1,000 ஆண்களுக்கு,   1,024 பெண்கள் வீதம் உள்ளனர்
 6 வயதிற்குட்பட்ட குழந்தைகள் =  35405
 குழந்தைகள் பாலின விகிதம் = 1000 ஆண் குழந்தைகளுக்கு,  967  பெண்  குழந்தைகள் வீதம் உள்ளனர்.
 பட்டியல் சமூகத்தினரும், பட்டியல் பழங்குடியினரும் =     93,160
மற்றும்  518

சமயம்
 இந்துக்கள் = 92.14%
 இசுலாமியர்கள் = 2.18%
 கிறித்தவர்கள் = 5.58%
 பிறர்= 0.10%

இவற்றையும் பார்க்கவும்
சங்கரன்கோவில்
சங்கரன்கோவில் (சட்டமன்றத் தொகுதி)
சங்கரன்கோயில் சங்கர நாராயணர் கோயில்
 சங்கரன்கோவில் ஊராட்சி ஒன்றியம்

மேற்கோள்கள்

தென்காசி மாவட்ட வட்டங்கள்
சிவகிரி வட்டம்

சிவகிரி வட்டம் ,  தமிழ்நாட்டின் [தென்காசி மாவட்டம்|தென்காசி மாவட்டத்தின்]] 8 வருவாய் வட்டங்களில் ஒன்றாகும். இந்த வட்டத்தின் தலைமையகமாக சிவகிரி நகரம் உள்ளது. இவ்வட்டத்தில் வாசுதேவநல்லூர் ஊராட்சி ஒன்றியம் உள்ளது.

இந்த வட்டத்தின் கீழ்  என  வாசுதேவநல்லூர், சிவகிரி, கூடலூர் என 3 குறுவட்டங்களும், 21   வருவாய் கிராமங்களும் உள்ளன.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்  மக்கள்தொகை பரம்பல் பின்வருமாறு உள்ளது:    
 மக்கள்தொகை = 194,156
 ஆண்கள் = 95,537 
   பெண்கள் =  98,619 
  குடும்பங்கள்  = 54,421    
  கிராமப்புற மக்கள்தொகை % =  37.3% 
 எழுத்தறிவு  =  73.58%
 பாலின விகிதம் = 1,000 ஆண்களுக்கு, 1,032  பெண்கள் வீதம் உள்ளனர்
 6 வயதிற்குட்பட்ட குழந்தைகள் =  19341
 குழந்தைகள் பாலின விகிதம் = 1000 ஆண் குழந்தைகளுக்கு,   977 பெண்  குழந்தைகள் வீதம்  உள்ளனர்.
 பட்டியல் சமூகத்தினரும், பட்டியல் பழங்குடியினரும் = 47,215 மற்றும்  930

சமயம்
 இந்துக்கள் = 85.35%
 இசுலாமியர்கள் = 8.74%
 கிறித்தவர்கள் = 5.77%
 பிறர்= 0.14%

மேற்கோள்கள்

தென்காசி மாவட்ட வட்டங்கள்
இருங்கோவேள்

இருங்கோவேள் பாரிமகளிரை மணந்துகொள்ள மறுத்தவன்  
வடபால் முனிவன் தடவினில் தோன்றி, செம்புக்கோட்டை துவரையை ஆண்டு, 49 வழிமுறை வந்த வேளிருள் வேள் என்று புகழப்படுகிறான். 
சோழன் கரிகாலன் இருங்கோவேளை வீழ்த்தினான்  
இருங்கோ வேண்மான் தலையாலங்கானப் போரில் நெடுஞ்செழியனை எதிர்த்த எழுவரில் ஒருவன்

இருக்குவேள் அரசர்கள் 
இருக்குவேள் அரசர்கள் இருங்கோவேளின் வழிவந்தவர்கள் என்றும் இரு மரபினரும் வெவ்வேறு என்று மாற்றுக்கருத்துகள் ஆய்வாளர்களிடையே நிலவுகின்றன. இருக்குவேள் அரசரும் இருங்கோவேள் அரசரும் ஒருவரே என்று ஆரோக்கியசாமி தம்முடைய நூலில் கூறுகிறார். ஆனால் சங்க காலத்தில் இருந்த இருங்கோவேள் அரசருக்கும் பிற்காலத்தில் இருந்த இருக்குவேள் அரசருக்கும் யாதொரு தொடர்பும் இல்லை. அவர்கள் வேறு; இவர்கள் வேறு. பெயர்களில் காணப்படுகின்ற ஒற்றுமை பற்றி இருவரையும் ஒருவராக ஊகிப்பது கூடாது என்கிறார் மயிலை சீனி. வேங்கடசாமி. இவர்கள் கள்ளர் மரபினை சேர்ந்தவர்களாக, க. அ. நீலகண்ட சாத்திரி அவரகள் தன்னுடைய ஆய்வில் குறிப்பிடுகிறார். இருக்குவேளிர்‌ யதுவம்சகேது எனப்‌ பட்டம்‌ புனைந்தவர்களாயினும்‌ அவர்கள்‌ கள்ளர்‌ மரபிற்குரியவர்கள்‌ என்பதைத்‌ திருப்பழனக்‌ கல்வெட்டு மூலம்‌ திரு. வே. மகாதேவன்‌ எடுத்துக்‌ காட்டியுள்ளார்‌. “இருங்கோவேள்‌' என்ற பட்டம்‌ தஞ்சை, திருச்சி, புதுக்கோட்டை பகுதிகளில்‌ வாழும்‌ கள்ளர்‌ இனமக்களின்‌ ஒரு பிரிவினரின்‌ பட்டப்‌ பெயராக இன்றளவும்‌ உள்ளது.

சான்று மேற்கோள்

சங்ககால வேளிர் அரசர்கள்
இருக்குவேள் அரசர்கள்

 இந்திய அரசர்கள்
தாராபுரம் வட்டம்

தாராபுரம் வட்டம் , தமிழ்நாட்டின் திருப்பூர் மாவட்டத்தில்  உள்ள 9 வட்டங்களில் ஒன்றாகும்.   மாவட்டத்திலே இதுதான் மிகப்பெரிய வட்டம் ஆகும்.  இந்த வட்டத்தின் தலைமையகமாக தாராபுரம் நகரம் உள்ளது. தாராபுரம் வட்டத்திற்கு உட்பட்ட குண்டடம் பகுதிகளில் புகழ்பெற்ற கோவில்கள் அமைந்துள்ளன. 

இந்த வட்டத்தின் கீழ் 7 உள்வட்டங்களும், 71  வருவாய் கிராமங்களும் உள்ளது.

இவ்வட்டத்தில் தாராபுரம் ஊராட்சி ஒன்றியம், குண்டடம் ஊராட்சி ஒன்றியம் மற்றும் மூலனூர் ஊராட்சி ஒன்றியம் உள்ளது.

தாராபுரம் வட்டம் கோயம்புத்தூர் , திண்டுக்கல் , கரூர் என்று மூன்று மாவட்டங்களுடன் எல்லை பகிர்வு உள்ளது

தொடக்க காலத்தில் ஒருங்கிணைந்த கோயம்புத்தூர் மாவட்டத்தில் இருந்த 10 தாலுக்காவில் இதுவும் ஒன்று. 

ஒருங்கிணைந்த தாராபுரம் தாலுகா இப்போது உள்ள காங்கேயம் தாலுகா தாராபுரம் தாலுகா சேர்ந்த பகுதிகள் ஆகும்.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டம் 282,752  மக்கள்தொகை கொண்டது. மக்கள்தொகையில்  140,576 ஆண்களும்,  142,176 பெண்களும் உள்ளனர்.  86,520 குடும்பங்கள்  கொண்ட இவ்வட்ட மக்கள்தொகையில் கிராமப்புறங்களில் 60.5% வாழ்கின்றனர். இவ்வட்டத்தின் எழுத்தறிவு 71.34% மற்றும்பாலின விகிதம் 1,000 ஆண்களுக்கு, 1,011 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21502  ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 937  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 73,742 மற்றும் 78 ஆகவுள்ளனர். மக்கள்தொகையில் இந்துக்கள் 92.6%, இசுலாமியர்கள் 4.9%, கிறித்தவர்கள் 2.14%   மற்றும் பிறர் 0.35% ஆகவுள்ளனர்.

மேற்கோள்கள்

திருப்பூர் மாவட்ட வட்டங்கள்
ஆம்பூர் வட்டம்

ஆம்பூர் வட்டம், தமிழ்நாட்டின் திருப்பத்தூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக ஆம்பூர் நகரம் உள்ளது. இந்த வட்டத்தின் கீழ் 77 வருவாய் கிராமங்கள் உள்ளன. இதன் வட்டாட்சியர்  அலுவலகம் (தாலுகா அலுவலகம்) கன்னிகாபுரத்தில் உள்ளது.

மக்கள்தொகை பரம்பல்
2011ஆம் ஆண்டின் மக்கள்தொகை கணக்கெடுப்பின்படி, ஆம்பூர் வட்டத்தின் மொத்த மக்கள்தொகை 3,26,211 ஆகும். எழுத்தறிவு 80.43% ஆகவுள்ளது. பாலின விகிதம் ஆயிரம் ஆண்களுக்கு 1,026  பெண்கள் வீதம் உள்ளனர்.

மேற்கோள்கள்

திருப்பத்தூர் மாவட்ட வட்டங்கள்
அரக்கோணம் வட்டம்

அரக்கோணம் வட்டம் என்பது தமிழ்நாட்டில் 28 நவம்பர் 2019 அன்று நிறுவப்பட்ட இராணிப்பேட்டை மாவட்டத்தின் 4 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் அரக்கோணம் நகரத்தில் உள்ளது. இந்த வட்டத்தின் கீழ் அரக்கோணம் (தெற்கு), அரக்கோணம் (வடக்கு), பள்ளூர் மற்றும்  பாராஞ்சி எனும் 4 உள்வட்டங்களும், 68 வருவாய் கிராமங்களும் உள்ளன.அரக்கோணம் ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்   மக்கள்தொகை 504,026 ஆகும். அதில்  251,905 ஆண்களும், 252,121 பெண்களும் உள்ளனர்.   122,251 குடும்பங்கள்  கொண்ட இவ்வட்ட மக்கள்தொகையில் 69.4% கிராமப்புறங்களில்    வாழ்கின்றனர். இவ்வட்டத்தின் எழுத்தறிவு 77.96%  மற்றும்பாலின விகிதம் 1,000 ஆண்களுக்கு, 1,001 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 54,498 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 951  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 144,469  மற்றும் 7,680 ஆகவுள்ளனர். மக்கள்தொகையில் இந்துக்கள் 93.28%, இசுலாமியர்கள் 3.29% , கிறித்தவர்கள் 3.14% மற்றும் பிறர் 0.29% ஆகவுள்ளனர்.

மேற்கோள்கள்

இராணிப்பேட்டை மாவட்ட வட்டங்கள்
ஆற்காடு வட்டம்

ஆற்காடு வட்டம் , தமிழ்நாட்டின் வேலூர் மாவட்டப் பகுதிகளைக் கொண்டு 28 நவம்பர் 2019 அன்று புதிதாக நிறுவப்பட்ட இராணிப்பேட்டை மாவட்டத்தின் 6 வட்டங்களில் ஒன்றாகும்.இந்த வட்டத்தின் தலைமையகமாக ஆற்காடு நகரம் உள்ளது. 

ஆற்காடு வட்டத்தின் கீழ் ஆற்காடு, திமிரி,  புதுப்பாடி என 3 உள்வட்டங்களும், 65 வருவாய் கிராமங்களும் உள்ளன. 

டிசம்பர் 2020 இல் ஆற்காடு வட்டத்தின் பகுதிகளைக் கொண்டு புதியதாக கலவை வட்டம் மற்றும் சோளிங்கர் வட்டம் உருவாக்கப்பட்டது.

இவ்வட்டத்தில் ஆற்காடு ஊராட்சி ஒன்றியம், கணியம்பாடி ஊராட்சி ஒன்றியம் மற்றும் திமிரி ஊராட்சி ஒன்றியம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்   மக்கள்தொகை 250,517 ஆகும். அதில் 124,705 ஆண்களும், 125,812 பெண்களும் உள்ளனர். 61,730 குடும்பங்கள் கொண்ட இவ்வட்ட மக்கள்தொகையில்  60.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 78.92%  மற்றும்பாலின விகிதம் 1,000 ஆண்களுக்கு, 1,009 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 26,269 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 58,355 மற்றும் 1,990 ஆகவுள்ளனர். மக்கள்தொகையில் இந்துக்கள் 93.68%, இசுலாமியர்கள் 5.25% , கிறித்தவர்கள் 0.8% மற்றும் பிறர் 0.27% ஆகவுள்ளனர்.

மேற்கோள்கள்

 கலவை, சோளிங்கர் புதிய வட்டங்கள் உதயம் 

இராணிப்பேட்டை மாவட்ட வட்டங்கள்
வாணியம்பாடி வட்டம்

வாணியம்பாடி வட்டம் , தமிழ்நாட்டில் 28 நவம்பர் 2019 அன்று புதிதாக நிறுவப்பட்ட திருப்பத்தூர் மாவட்டத்தின் 4  வட்டங்களில் ஒன்றாகும். இந்த வட்டத்தின் தலைமையகமாக வாணியம்பாடி நகரம் உள்ளது. இந்த வட்டத்தின் கீழ் வாணியம்பாடி, ஆண்டியப்பனூர், ஆம்பலூர் என 3 உள்வட்டங்களும், 48 வருவாய் கிராமங்கள் உள்ளன.இவ்வட்டத்தில் மாதனூர் ஊராட்சி ஒன்றியம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 336,548 ஆகும். அதில் 168,996 ஆண்களும், 167,552 பெண்களும் உள்ளனர். 77,178  குடும்பங்கள் கொண்ட இவ்வட்ட மக்கள்தொகையில் 59.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 75.59% மற்றும்பாலின விகிதம் 1,000 ஆண்களுக்கு, 991 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 40821 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 919 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 60,711 மற்றும் 3,659 ஆகவுள்ளனர். மக்கள்தொகையில் இந்துக்கள் 79.36%, இசுலாமியர்கள் 19.31%, கிறித்தவர்கள் 1.02%  மற்றும் பிறர் 0.32% ஆகவுள்ளனர்.

மேற்கோள்கள்

திருப்பத்தூர் மாவட்ட வட்டங்கள்
திருப்பத்தூர் வட்டம் (திருப்பத்தூர் மாவட்டம்)

திருப்பத்தூர் வட்டம் , தமிழ்நாட்டின் 28 நவம்பர் 2019 அன்று புதிதாக நிறுவப்பட்ட திருப்பத்தூர் மாவட்டத்தின் 4  வட்டங்களில் ஒன்றாகும்.  இந்த வட்டத்தின் தலைமையகமாக திருப்பத்தூர் நகரம் உள்ளது. இந்த வட்டத்தின் கீழ்  63 வருவாய் கிராமங்கள் உள்ளன.திருப்பத்தூர் வட்டத்தில் திருப்பத்தூர் (வேலூர்) ஊராட்சி ஒன்றியம் மற்றும் கந்திலி ஊராட்சி ஒன்றியம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பு, இவ்வட்டத்தின்   மக்கள்தொகை 561,708 என்று மதிப்பிட்டுள்ளது. அதில் 283,713 ஆண்களும், 277,995 பெண்களும் உள்ளனர். 131,982 குடும்பங்கள் கொண்ட இவ்வட்ட மக்கள்தொகையில் 71.4%   கிராமப்புறங்களில்    வாழ்கின்றனர். இவ்வட்டத்தின் எழுத்தறிவு 74.88%  மற்றும்பாலின விகிதம் 1,000 ஆண்களுக்கு, 980 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 65,201 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 923 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 95,762 மற்றும் 30,541 ஆகவுள்ளனர். மக்கள்தொகையில் இந்துக்கள் 92.36%, இசுலாமியர்கள் 6.06%, கிறித்தவர்கள் 1.36% மற்றும் பிறர் 0.23% ஆகவுள்ளனர்.

மேற்கோள்கள்

திருப்பத்தூர் மாவட்ட வட்டங்கள்
வாலாஜாபேட்டை வட்டம்

வாலாஜா வட்டம், தமிழ்நாட்டின் வேலூர் மாவட்டப் பகுதிகளைக் கொண்டு 28 நவம்பர் 2019 அன்று புதிதாக நிறுவப்பட்ட இராணிப்பேட்டை மாவட்டத்தின் 4  வட்டங்களில் ஒன்றாகும். இந்த வட்டத்தின் தலைமையகமாக வாலாசாபேட்டை நகரம் உள்ளது. இந்த வட்டத்தின் கீழ் 83 வருவாய் கிராமங்கள் உள்ளன. மேலும் இவ்வட்டத்தில் ராணிப்பேட்டை மற்றும் மேல்விஷாரம் நகராட்சிகள் உள்ளது.வாலாஜாபேட்டை ஊராட்சி ஒன்றியம் இவ்வட்டத்தில் உள்ளது.

மேற்கோள்கள்

இராணிப்பேட்டை மாவட்ட வட்டங்கள்
அலைவாய்

அலைவாய் என்னும் ஊர் திருச்சீரலைவாய் என்று போற்றப்படுகிறது. இக்காலத்தில் இவ்வூர் திருச்செந்தூர் என்னும் பெயருடன் திகழ்கின்றது. நக்கீரர் பாடிய திருமுருகாற்றுப்படை என்னும் நூலில் இவ்வூர் ஆறு படைவீடுகளில் ஒன்றாகக் காட்டப்பட்டுள்ளது.   

பரத்தையிடம் போய்வந்த ஒருவன் தன் வீட்டுக்குத் திரும்பியபோது தன் மனைவியிடம் பரத்தையை அறியேன் என்று இந்த அலைவாய் முருகன்மேல் சத்தியம் செய்தான் என்று பரணர் குறிப்பிடுகிறார். கழனி உழவரின் ஆரவாரம் கேட்டு அங்கு மேய்ந்த மயில்கள் அலைவாய் முருகன் கோயிலில் தஞ்சம் புகும் என்று பரணர் இவ்வூரின் வளத்தைக் குறிப்பிடுகிறார் 

பாண்டியன் இலவந்திகைப்பள்ளித் துஞ்சிய நன்மாறனை வாழ்த்தும் புலவர் மதுரை மருதன் இளநாகனார் செந்தில் கடற்கரை மணலின் எண்ணிக்கையைக் காட்டிலும் பலநாள் வாழவேண்டும் என்கிறார்

சான்று மேற்கோள்

சங்க கால ஊர்கள்
செய்யாறு வட்டம்

செய்யாறு வட்டம், தமிழ்நாட்டின் திருவண்ணாமலை மாவட்டத்தில்  உள்ள 12 வட்டங்களில் ஒன்றாகும். இந்த வட்டத்தின் தலைமையகமாக திருவத்திபுரம் நகரம் உள்ளது. இந்த வட்டத்தில் தேத்துறை, அனக்காவூர், வடதண்டலம், வாக்கடை, செய்யாறு என 5 உள்வட்டங்களும், 131 வருவாய் கிராமங்களும் உள்ளன.

2012-இல் இவ்வட்டத்தின் சில பகுதிகளைக் கொண்டு வெம்பாக்கம் வட்டம் நிறுவப்பட்டது.

செய்யாறு ஊராட்சி ஒன்றியம் மற்றும் அனக்காவூர் ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 2,18,876  ஆகும். அதில்  1,08,765  ஆண்களும்,  1,10,111  பெண்களும் உள்ளனர்   54655  குடும்பங்கள்  கொண்ட இவ்வட்ட மக்கள்தொகையில் 85.1%  கிராமப்புறங்களில்    வாழ்கின்றனர். இவ்வட்டத்தின் சராசரி எழுத்தறிவு 67.97%   மற்றும் பாலின விகிதம் 1,000 ஆண்களுக்கு, 994 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை   35,011 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 960   பெண் குழந்தைகள் வீதம் உள்ளனர். இந்த வட்டத்தின் மக்கள்தொகையில் பட்டியல் சமூகத்தினரும், பட்டியல் பழங்குடியினரும் முறையே 25.11%  மற்றும் 1.18% 
ஆகவுள்ளனர். மக்கள்தொகையில் இந்துக்கள் 97%,  இசுலாமியர்கள் 2.11%, கிறித்தவர்கள் 0.55%   சமணர்கள் 0..16% மற்றும் பிறர் 0.16% ஆகவுள்ளனர்.

மேற்கோள்கள்

திருவண்ணாமலை மாவட்ட வட்டங்கள்
பொன்னேரி வட்டம்

பொன்னேரி வட்டம், தமிழ்நாட்டின் திருவள்ளூர் மாவட்டத்தில் உள்ள 9 வட்டங்களில் ஒன்றாகும். இந்த வட்டத்தின் தலைமையகமாக பொன்னேரி நகரம் உள்ளது. இவ்வட்டத்தில் மீஞ்சூர் ஊராட்சி ஒன்றியம் உள்ளது.

இந்த வட்டம் 8 உள்வட்டங்களும், 200 வருவாய் கிராமங்களும் கொண்டது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 389,862 மக்கள்தொகை கொண்டது. மக்கள்தொகையில் 195,181 ஆண்களும், 194,681 பெண்களும் உள்ளனர். 100,866 குடும்பங்கள் கொண்ட இவ்வட்ட மக்கள்தொகையில் 62.5% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 79.46% மற்றும்பாலின விகிதம் 1,000 ஆண்களுக்கு, 997 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 42,836 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 124,094 மற்றும் 7,942 ஆகவுள்ளனர். மக்கட்தொகையில் இந்துக்கள் 91.52%, இசுலாமியர்கள் 4.23%, கிறித்தவர்கள் 3.74% மற்றும் பிறர் 0.50% ஆகவுள்ளனர்.

மேற்கோள்கள்

திருவள்ளூர் மாவட்ட வட்டங்கள்
பள்ளிப்பட்டு வட்டம்

பள்ளிப்பட்டு வட்டம் தமிழ்நாட்டின், திருவள்ளூர் மாவட்டத்தின் 9 வருவாய் வட்டங்களில் ஒன்றாகும்.

தமிழ்நாடு - ஆந்திரப்பிரதேசம் எல்லையில் அமைந்த இந்த வட்டம்  5 உள்வட்டங்களும், 70  வருவாய் கிராமங்களும் கொண்டது. 
 இந்த வட்டத்தில் மிக பெரிய வருவாய் கிராமம் பொதட்டூர்பேட்டை ஆகும்.

இவ்வட்டத்தில் பள்ளிப்பட்டு ஊராட்சி ஒன்றியம் உள்ளது. பிப்ரவரி 2020-இல் இவ்வட்டத்தின் பகுதிகளைக் கொண்டு புதிய ஆர். கே. பேட்டை வட்டம் உருவாக்கப்பட்டது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டம்   214,073  மக்கள்தொகை கொண்டது. மக்கள்தொகையில் 107,698  ஆண்களும்,  106,375  பெண்களும் உள்ளனர்.   49,317 குடும்பங்கள்  கொண்ட இவ்வட்ட மக்கள்தொகையில்    கிராமப்புறங்களில்  71%   வாழ்கின்றனர். இவ்வட்டத்தின் எழுத்தறிவு 74.58% மற்றும்பாலின விகிதம் 1,000 ஆண்களுக்கு, 988 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  24133 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு,   909   பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 48,058  மற்றும் 4,743  ஆகவுள்ளனர். மக்கள்தொகையில் இந்துக்கள் 96.8% ,  இசுலாமியர்கள் 1.64% , கிறித்தவர்கள் 1.35%  மற்றும் பிறர் 0.20% ஆகவுள்ளனர்.

மேற்கோள்கள்

திருவள்ளூர் மாவட்ட வட்டங்கள்
திருத்துறைப்பூண்டி வட்டம்

திருத்துறைப்பூண்டி வட்டம் , தமிழ்நாட்டின் திருவாரூர் மாவட்டத்தில்  உள்ள 8 வட்டங்களில் ஒன்றாகும். இந்த வட்டத்தின் தலைமையகமாக திருத்துறைப்பூண்டி நகரம் உள்ளது. இந்த வட்டத்தின் கீழ் 99 வருவாய் கிராமங்கள் உள்ளன.

இவ்வட்டத்தில் திருத்துறைப்பூண்டி ஊராட்சி ஒன்றியம், முத்துப்பேட்டை ஊராட்சி ஒன்றியம்,திருத்துறைப்பூண்டி பிறவி மருந்தீஸ்வரர் கோயில் மற்றும் திருத்துறைப்பூண்டி வண்மீகநாதசுவாமி கோயில் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டம்  214,995 மக்கள்தொகை கொண்டது. மக்கள்தொகையில்  105,333 ஆண்களும்,     109,662 பெண்களும் உள்ளனர்.   57,394 குடும்பங்கள்  கொண்ட இவ்வட்ட மக்கள்தொகையில்  78.5% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 82.09% மற்றும்பாலின விகிதம் 1,000 ஆண்களுக்கு, 1,041 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  20842  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு,  986  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 82,800
மற்றும் 881  ஆகவுள்ளனர். மக்கள்தொகையில் இந்துக்கள் 88.97% , இசுலாமியர்கள் 8.89%, கிறித்தவர்கள் 1.91%  மற்றும் பிறர் 0.06%ஆகவுள்ளனர்.

மேற்கோள்கள்

திருவாரூர் மாவட்ட வட்டங்கள்
சாத்தான்குளம் வட்டம்

சாத்தான்குளம் வட்டம் , தமிழ்நாட்டின் தூத்துக்குடி மாவட்டத்தில்  உள்ள 10  வட்டங்களில் ஒன்றாகும். இந்த வட்டத்தின் தலைமையகமாக சாத்தான்குளம்  நகரம் உள்ளது. சாத்தான்குளம் வட்டத்தின் கீழ் 25 வருவாய் கிராமங்கள் உள்ளன.இவ்வட்டத்தில் சாத்தான்குளம் ஊராட்சி ஒன்றியம் மற்றும் ஆழ்வார்திருநகரி ஊராட்சி ஒன்றியத்தில் உள்ள 10 ஊராட்சிகளும் உள்ளன.  வரலாற்று சிறப்புமிக்க பன்னம்பாறை என்னும் கிராமம் சாத்தான்குளத்திலிருந்து 2 கி.மீ. தொலைவில் அமைந்துள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்  மக்கள்தொகை பின்வருமாறு உள்ளது.     
 மக்கள்தொகை =  98,690 
 ஆண்கள் = 47,617 
   பெண்கள் =  51,073 
  குடும்பங்கள்  =   25,971 
  கிராமப்புற மக்கள்தொகை =  85.6%
 எழுத்தறிவு  = 89.58%
 பாலின விகிதம் = 1,000 ஆண்களுக்கு, 1,073 பெண்கள் 
 6 வயதிற்குட்பட்ட குழந்தைகள் = 10125
 குழந்தைகள் பாலின விகிதம் =  1000 ஆண் குழந்தைகளுக்கு,   957 பெண் குழந்தைகள்
 பட்டியல் சமூகத்தினரும், பட்டியல் பழங்குடியினரும் = 9,118 மற்றும் 73

சமயம்
 இந்துக்கள் =   62.19%
 இசுலாமியர்கள் =  1.78%
 கிறித்தவர்கள் = 35.94%
 பிறர்= 0.09%

மேற்கோள்கள்

தூத்துக்குடி மாவட்ட வட்டங்கள்
ஸ்ரீவைகுண்டம் வட்டம்

சிரீவைகுண்டம் வட்டம் , தமிழ்நாட்டின் தூத்துக்குடி மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக சிரீவைகுண்டம் நகரம் உள்ளது. 

இந்த வட்டத்தின் கீழ் வல்லநாடு, தெய்வச்செயல்புரம், செய்துங்கநல்லூர், ஆறுமுகங்குளம், சிரீவைகுண்டம் என ஆறு உள்வட்டங்களும், சேரகுளம், காரசேரி, அரசர்குளம், வள்ளுவர் காலனி, தாதன்குளம், கருங்குளம், ஆதிச்சநல்லூர், கால்வாய், வெள்ளூர் உட்பட 69 வருவாய் கிராமங்களும் உள்ளன.

இவ்வட்டத்தில் திருவைகுண்டம் ஊராட்சி ஒன்றியம் மற்றும் கருங்குளம் ஊராட்சி ஒன்றியம் உள்ளது. மேலும்  நவகைலாய கோயில்கள் மற்றும் ஆதிச்சநல்லூர் தொல்லியல் களம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்  மக்கள்தொகை பரம்பல் பின்வருமாறு உள்ளது.     
 மக்கள்தொகை =  202,962 
 ஆண்கள் = 100,416
   பெண்கள் =  102,546 
  குடும்பங்கள்  =    52,689
  கிராமப்புற மக்கள்தொகை % =  77.7%
 எழுத்தறிவு  = 85.29% 
 பாலின விகிதம் = 1,000 ஆண்களுக்கு,  1,021பெண்கள் 
 6 வயதிற்குட்பட்ட குழந்தைகள் = 22272
 குழந்தைகள் பாலின விகிதம் =  1000 ஆண் குழந்தைகளுக்கு,  958  பெண் குழந்தைகள்
 பட்டியல் சமூகத்தினரும், பட்டியல் பழங்குடியினரும் =  47,082 மற்றும் 1,274

சமயம்
 இந்துக்கள் =   82.85%
 இசுலாமியர்கள் =  6.04%
 கிறித்தவர்கள் = 10.86%
 பிறர்= 0.25%

மேற்கோள்கள்

தூத்துக்குடி மாவட்ட வட்டங்கள்
குன்னூர் வட்டம்

குன்னூர் வட்டம் , தமிழ்நாட்டின் நீலகிரி மாவட்டத்தில்  உள்ள 6  வட்டங்களில் ஒன்றாகும். 

இந்த வட்டத்தின் தலைமையகமாக குன்னூர் நகரம் உள்ளது. இந்த வட்டத்தின் கீழ் 15 வருவாய் கிராமங்கள் உள்ளன. இவ்வட்டத்தில் குன்னூர் ஊராட்சி ஒன்றியம் உள்ளது.

மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டத்தின் மொத்த மக்கள்தொகை  1,57,744 ஆகவுள்ளது.. தாழ்த்தப்பட்டோர் 53,803
ஆகவும், பட்டியல் பழங்குடியினர் 2,354 ஆகவும் உள்ளனர். எழுத்தறிவு  88.27% ஆகவுள்ளது. பாலின விகிதம் ஆயிரம் ஆண்களுக்கு,   1,014 பெண்கள் வீதம் உள்ளனர்.

குன்னூர் வட்டத்தின் வருவாய் கிராமங்கள்
 குன்னூர் நகர்புறம்  
 குன்னூர் கிராமப்புறம் 
 பர்லியார்
 எடப்பள்ளி 
 கேத்தி  I
 கேத்தி  II
 கேத்தி  III
 அதிகரட்டி I
 அதிகரட்டி  II
 மேலூர்  I
 மேலூர் II
 மேலூர் III
 ஹுலிக்கல்  I
 ஹுலிக்கல் II
 அப்பதலை

மேற்கோள்கள்

நீலகிரி மாவட்ட வட்டங்கள்
கூடலூர் வட்டம்

கூடலூர் வட்டம் , தமிழ்நாட்டின் நீலகிரி மாவட்டத்தில் உள்ள 6 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் கூடலூர் நகரத்தில் உள்ளது. இந்த வட்டத்தின் கீழ் 13 வருவாய் கிராமங்கள் உள்ளன. கூடலூர் ஊராட்சி ஒன்றியம் இவ்வட்டத்தில் உள்ளது.

மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டத்தின் மொத்த மக்கள்தொகை  1,04,768
ஆகவுள்ளது.. தாழ்த்தப்பட்டோர் 27,800 ஆகவும், பட்டியல் பழங்குடியினர்  6,616 ஆகவும் உள்ளனர். எழுத்தறிவு 86.73%  ஆகவுள்ளது. பாலின விகிதம் ஆயிரம் ஆண்களுக்கு,    1,034 பெண்கள் வீதம் உள்ளனர்.

புவியியல்
கூடலூர் வட்டம் தமிழ்நாட்டின் மேற்கு எல்லையில் அமைந்துள்ளது. கடல் மட்டத்திலிருந்து சுமார் 1100 மீட்டர் உயரத்தில் கூடலூர் நகரம் அமைந்துள்ளது. இவ்வட்டத்தின்  வடக்கில் கர்நாடகா மாநிலமும் மேற்கு மற்றும் தெற்கில் கேரள மாநிலமும் அமையப் பெற்றுள்ளன. கோக்கால் மலை, ஊசி மலை, தவளை மலை மற்றும் ராக்வுட் மலைகள் இவ்வட்டத்திலுள்ள முக்கியமான மலைகளாகும்.

கூடலூர் வட்டத்தின் வருவாய் கிராமங்கள்
 செருமுள்ளி  I
 செருமுள்ளி  II
 முதுமலை 
 நெல்லக்கோட்டை 
 ஸ்ரீமதுரை
 தேவாலா  I
 தேவாலா II
 கூடலூர் I
 கூடலூர் II
 ஓ' வேலி I
 ஓ' வேலி II
 படாந்துறை  I
 படாந்துறை II

மேற்கோள்கள்

நீலகிரி மாவட்ட வட்டங்கள்
கோத்தகிரி வட்டம்

கோத்தகிரி வட்டம் , தமிழ்நாட்டின் நீலகிரி மாவட்டத்தில்  உள்ள 6  வட்டங்களில் ஒன்றாகும். 

இந்த வட்டத்தின் தலைமையகமாக கோத்தகிரி நகரம் உள்ளது. இந்த வட்டத்தின் கீழ் கோத்தகிரி, கீழ்கோத்தகிரி மற்றும் நெடுகுளா என மூன்று  உள்வட்டங்களும்,  23 வருவாய் கிராமங்களும் உள்ளன.  மேலும் கோத்தகிரி ஊராட்சி ஒன்றியம் இவ்வட்டத்தில் உள்ளது.

மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டத்தின் மொத்த மக்கள்தொகை  1,08,684
ஆகவுள்ளது.. தாழ்த்தப்பட்டோர் 29,816
ஆகவும், பட்டியல் பழங்குடியினர் 6,312  ஆகவும் உள்ளனர். எழுத்தறிவு 83.05%  ஆகவுள்ளது. பாலின விகிதம் ஆயிரம் ஆண்களுக்கு,   1,064 பெண்கள் வீதம் உள்ளனர்.

வருவாய் கிராமங்கள்
 கோத்தகிரி  I
 கோத்தகிரி  II
 கோத்தகிரி III
 அரக்கோடு 
 தேனாடு  I
 தேனாடு II
 கடினமாலா
 கெங்கரை   I
 கெங்கரை II 
 கோக்கோடு
 கோணவாக்கரை I
 கோணவாக்கரை II
 நந்திபுரம் 
 ஜக்கநாரை 
 ஜெகதலா I
 ஜெகதலா II
 நடுஹட்டி I
 நடுஹட்டி  II
 ஹல்லிமோயார்
 கல்லம்பாளையம
 கொடநாடு 
 நெடுகுளா I
 நெடுகுளா  II

பேரூராட்சிகளும் கிராம ஊராட்சிகளும்
கோத்தரி வட்டடத்தில் 2 பேரூராட்சிகளும், 11 கிராமப் பஞ்சாயத்துகளும் உள்ளன. அவைகள் பின்வருமாறு;

பேரூராட்சிகள்
 கோத்தகிரி
 ஜெகதலா

கிராம ஊராட்சிகள்

 தெங்குமரஹாடா
 நெடுகுளா
 நடுஹட்டி
 குஞ்சப்பனை
 கொணவக்கரை
 கோடநாடு
 கெங்கரை
 கடினமாலா
 ஜக்கனாரை
 தேனாடு
 அரகோடு

மேற்கோள்கள்

நீலகிரி மாவட்ட வட்டங்கள்
குந்தா வட்டம்

குண்டாஹ் வட்டம்  அல்லது குந்தா வட்டம், தமிழ்நாட்டின் நீலகிரி மாவட்டத்தில் உள்ள 6 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் கீழ்குந்தாவில்  உள்ளது. 

இந்த வட்டத்தின் கீழ் 2 உள்வட்டங்களும், 10  வருவாய் கிராமங்களும் உள்ளன.

மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டத்தின் மொத்த மக்கள்தொகை  46,307
ஆகவுள்ளது.. தாழ்த்தப்பட்டோர் 16,830
ஆகவும், பட்டியல் பழங்குடியினர் 521   ஆகவும் உள்ளனர். எழுத்தறிவு  83.45% ஆகவுள்ளது. பாலின விகிதம் ஆயிரம் ஆண்களுக்கு,   1,073 பெண்கள் வீதம் உள்ளனர்.

குந்தா வட்டத்தின் வருவாய் கிராமங்கள்
 பிக்கெட்டி 
 இத்தலார் I
 இத்தலார் II
 முள்ளிகூர்
 பலகோலா I
 பலகோலா II
 கீழ் குந்தா   
 மேல் குந்தா  
 கிண்ணக்கொரை

இதனையும் காண்க

 குந்தா நீர்மின்னாக்கத் திட்டம்

மேற்கோள்கள்

நீலகிரி மாவட்ட வட்டங்கள்
திருமங்கலம் வட்டம்

திருமங்கலம் வட்டம் , தமிழ்நாட்டின் மதுரை மாவட்டத்தில்  உள்ள 11  வட்டங்களில் ஒன்றாகும். உசிலம்பட்டி வருவாய் கோட்டத்தில் உள்ள  இந்த வட்டத்தின் தலைமையகமாக திருமங்கலம் நகரம் உள்ளது. இந்த வட்டத்தின் கீழ் ஆறு உள்வட்டங்களும்,  108 வருவாய் கிராமங்களும் இருந்தன. 

திருமங்கலம் வட்டத்தின் மூன்று உள்வட்டங்களைக் கொண்டு, புதிய கள்ளிக்குடி வருவாய் வட்டத்தை, தமிழக முதல்வர், 16 ஆகஸ்டு 2018 அன்று காணொலி காட்சி மூலம் சென்னை தலைமைச் செயலகத்திலிருந்து துவக்கி வைத்தார். இவ்வட்டடத்தில் திருமங்கலம் ஊராட்சி ஒன்றியம் மற்றும் செல்லம்பட்டி ஊராட்சி ஒன்றியம் உள்ளது.

தற்போதைய திருமங்கலம் வட்டத்தின் நிலப்பரப்புகள்
தற்போது திருமங்கலம் வருவாய் வட்டத்தில் திருமங்கலம் ஊராட்சி ஒன்றியத்தின் 38 ஊராட்சிகள்  மட்டும் உள்ளது. இவ்வட்டத்திலிருந்த கள்ளிக்குடி ஊராட்சி ஒன்றியப் பகுதிகள், புதிதாக நிறுவப்பட்ட  கள்ளிக்குடி வட்டத்தின் நிலப்பரப்பில் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டம் 114,286 வீடுகளும்,  229,645  மக்கள்தொகையும் கொண்டது. மக்கள்தொகையில் 115,359 ஆண்கள்  ஆகவும்; 114,286  பெண்கள் ஆகவும் உள்ளனர். இவ்வட்டத்தின் எழுத்தறிவு  78.62% மற்றும் பாலின விகிதம் 1,000 ஆண்களுக்கு,  991  பெண்கள் வீதம் உள்ளனர். 6 வயதிற்குட்பட்ட குழந்தைகள்   23983 ஆகவுள்ளனர். குழந்தைகள்  பாலின விகிதம், 1000 ஆண் குழந்தைகளுக்கு,  918 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 39,476 மற்றும்  70 ஆகவுள்ளனர். மக்கள்தொகையில் இந்துக்கள் 95.33%, இசுலாமியர்கள் 3.14%, கிறித்தவர்கள் 1.37% & பிறர்  0.15% ஆகவுள்ளனர். மக்கள்தொகையில் 77.7% கிராமபுறங்களில் வாழ்கின்றனர்.

பருத்தி விவசாயம் 
1600களில் மதுரை மாவட்டத்தின் 80 விழுக்காடு பருத்தி விவசாயம், திருமங்கலம் வட்டத்தில் மட்டுமே நடந்தது. கரிசல் மண் உறுதியாக இருந்ததாலும், முறையான பராமரித்தலினாலும் இந்தியாவின் மற்ற பருத்தியை விட திருமங்கலம் பருத்தியே அடர் வெள்ளை நிறமாக இருந்தது. இதனாலேயே திருமங்கலத்துப் பருத்திக்கு "தின்னிவெள்ளைப் பருத்தி" என்று பெயரும் உண்டு. கரிசல் மண்ணும் உறுதியாக இருந்ததால், உழுவதற்கான மாடுகள் அனைத்தும் மைசூரிலிருந்து இறக்குமதி செய்யப்பட்டது. விளைந்த பருத்தியை திருநெல்வேலியிலுள்ள பஞ்சு ஆலைக்கு எடுத்துச்சென்று விதையிலிருந்து சுத்தமான பஞ்சு பிரிக்கப்படும். பின்னர், மதுரையிலுள்ள ஹார்வே மில்'லிற்கு எடுத்து வந்து நூலாகத் திரிக்கப்பட்டு ஆண்டிற்கு 1200 டன் பஞ்சு ஏற்றுமதி செய்யப்பட்டது. பஞ்சின் வெள்ளை நிறத்தின் காரணமாக, பருத்தியின் விலையும் உட்சத்தைத் தொட்டது. 1877ல் திருமங்கலத்தில் ஏற்பட்ட பெருமழை மற்றும் குண்டாற்றில் ஏற்பட்ட வரலாறு காணாத வெள்ளம், அதற்கு அடுத்தாற் போல் வந்த வறட்சியின் காரணமாக பருத்தி விவசாயம் கைவிடப்பட்டது.

இதனையும் காண்க
 கள்ளிக்குடி வட்டம்

மேற்கோள்கள்

மதுரை மாவட்ட வட்டங்கள்
திருமங்கலம்
இந்திய லஞ்ச ஒழிப்பு இயக்கம் (2011)

இந்திய லஞ்ச ஒழிப்பு இயக்கம் என்பது இந்தியாவில் தற்போது நடைபெற்றுகொண்டிருக்கும் லஞ்சம் மற்றும் முறைகேடுகளுக்கு எதிரான மக்கள் போராட்டம் ஆகும். இந்த இயக்கம் அண்ணா அசரே 2011 ஆம் ஆண்டு ஏப்ரல் ஐந்தாம் தேதி இந்த நோக்கத்திற்காக சாகும் வரை உண்ணாவிரதம் இருக்கப் போவதாக அறிவித்ததிலிருந்து சூடுபிடிக்கத் தொடங்கி இன்று வரை நாடளவிலான மக்கள் எழுச்சியாக நடந்து கொண்டிருக்கிறது. நாளுக்கு நாள் நேரடியாகவோ அல்லது மறைமுகமாகவோ இந்திய குடிமக்கள் இந்த இயக்கத்தில் தங்களை ஈடுபடுத்திக்கொண்டு வருகின்றனர். இந்தியா மட்டுமின்றி உலகெங்கிலும் விரவியுள்ள இந்தியர்கள் இந்த இயக்கதிற்கான தங்களது ஆதரவை எதாவது ஒரு வடிவில் அளிப்பதன் மூலம் லஞ்சத்திற்கு எதிரான இந்த இயக்கம் பலமடைந்து வருகிறது.

காரணங்கள்
பன்நெடுங்காலமகவே  கறைபடிந்த இந்தியா அரசியல்வாதிகள் மீதும் கடமை செய்வதற்கே பணத்தை எதிர்பார்க்கும் சில அரசு ஊழியர்கள் மீதும் இருந்துவந்த வெறுப்பு, சமீபத்திய அரசியல் நிகழ்வுகளால் மேலும் அதிகரித்து மக்கள் வெகுன்டெழக் காரணமாகியது. இந்தியாவில் அவ்வப்போது தோன்றும் மாபெரும் ஊழல்களும் அரசியல் முறைகேடுகளும் தேச வளர்ச்சியில் முட்டுக்கட்டையாக இருப்பதை உணர்ந்த இந்தியக் குடிமக்கள் குறிப்பாக கல்வியறிவு பெற்ற இளைஞர்கள்

உடனடிக்காரனங்கள்
சமூக சேவகர் அண்ணா அசரே அறிவித்த சாகும்வரை உண்ணாவிரதப் போராட்டம் இந்த இயக்கம் நாடுதழுவிய இயக்கமாக வெடிப்பதற்கு முக்கிய காரணமாகும். இதேபோல் முன்னெப்போதும் இல்லாத வகையில் இணையதளம், சமூக வலைதளங்களின் தாக்கம், தொலைக்காட்சி ஊடங்களின் இடைவிடாத பிரத்யேக ஒளிபரப்புகள் போன்றவை இந்த இயக்கம் வெகுஜன இயக்கமாக மாற முக்கிய காரணிகள். இந்த ஆண்டின் தொடக்கத்தில் மத்தியகிழக்கு நாடுகள் சிலவற்றில் இரும்புக்கர ஆட்சிக்கு எதிராக ஏற்பட்ட மக்களின் எதிர்ப்பு போராட்டங்கள் மக்கள் சக்தியின் வெளிப்படக அமைந்தது. இதனைத் தொடர்ந்து இந்திய இளைஞர்களின் மனப்போக்கும் ஊழலுக்கு எதிராக ஒன்று திரண்டு அமைதிப் புரட்சியாக வெடித்துள்ளது. ஆனால் இதன் வெற்றி குறித்து இதுவரை கணிக்க முடியவில்லை.

மேற்கோள்கள்

இந்தியாவில் ஊழல் எதிர்ப்பு
ஆர்த்தர் ஹொஸ்கிங்ஸ்

ஆர்த்தர் ஹொஸ்கிங்ஸ் (Arthur Hoskings பிறப்பு: 1872, இறப்பு: செப்டம்பர் 2 1919), இவர் அமெரிக்க அணியின் துடுப்பாட்டக்காரர். இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1898/99 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர்.

வெளி இணைப்பு
ஆதர் ஹொஸ்கிங்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

அமெரிக்கத் துடுப்பாட்டக்காரர்கள்
1872 பிறப்புகள்
1919 இறப்புகள்
ஆத்திரேலியத் துடுப்பாட்டக்காரர்கள்
எயிற்பட்டினம்

எயிற்பட்டினம், வங்கக்கடல் விழுங்கிய சங்ககாலத் துறைமுகங்களில் ஒன்று. இது பிற்காலத்தில் மரக்காணம் என்று பெயர்பெற்றது. இவ்விடத்தை எயில் பட்டினம் என்றும் சோ பட்டினம் என்றும் பெயர் பெற்றிருந்தது
 பெலிபளஸ் இதனைச் சோபட்மா  எனக் குறிப்பிடுகிறார்.
 
காவிரிப்பூம்பட்டினம், கொற்கை, பாண்டிய-நாட்டுத் தொண்டி ஆகியவை சங்க-இலக்கியம் காட்டும் வங்கக்கடல் துறைமுகங்கள். கடல்-மல்லை பல்லவர் காலத்துக்குப் பின் கடலால் கொள்ளப்பட்டது.
 சங்க இலக்கியங்களில்  வங்கக்கடல் துறைமுகங்களாகக் காட்டப்பட்டுள்ளவை நான்கு. தெற்கிலிருந்து வடக்கு வடக்கு நோக்கிச் செல்லும்போது அவற்றின் வரிசை இவ்வாறு அமையும்.
கொற்கை – பாண்டிநாட்டுத் துறைமுகம்.
புகார் என்னும் காவிரிப்பூம் பட்டினம் – சோழநாட்டுத் துறைமுகம் பட்டினப்பாலை
எயிற்பட்டினம் – ஓய்மானாட்டுத் துறைமுகம் சிறுபாணாற்றுப்படை 
நீர்ப்பெயற்று – தொண்டைநாட்டுத் துறைமுகம் பெரும்பாணாற்றுப்படை 
 

எயிற்பட்டினம் – சிறுபாணாற்றுப்படை என்னும் நூல் இந்தத் துறைமுகம் பற்றி விரிவாகக் குறிப்பிடுகிறது. சிறுபாணாற்றுப்படை நூலைப் பாடியவர் இடைக்கழிநாட்டு நல்லூர் நத்தத்தனார். பாடப்பட்ட அரசன் ஓய்மானாட்டு நல்லியக்கோடன். இந்த நூல் இந்த ஊரை ‘மதிலொடு பெயரிய பட்டினம்’ எனக் குறிப்பிடுகிறது. மதில் என்னும் சொல்லுக்கு எயில் என்று மற்றொரு பெயரும் உண்டு. எனவே இது எயிற்பட்டினம் என ஆகிறது. பெருப்ளஸ் இதனைச் சோபட்மா எனக் குறிப்பிடுகிறார். சோ என்னும் சொல் மதிலரணைக் குறிக்கும்.

இக்காலத்தில் ஆலம்பரக்கோட்டை  எனப்படும் ஊர் கோட்டைக் கொத்தள இடிபாடுகளுடன் உள்ளதை முனைவர் இளங்கோவன்  குறிப்பிடுகிறார். இது பிற்காலக் கோட்டை என்றாலும் இங்குதான் எயிற்பட்டினம் இருந்தது எனலாம்  

இவ்வூரில் தாழம்பூ அன்னப்பறவை போல் பூத்ததாம். செருந்திப் பூக்கள் பொன் போலப் பூத்தனவாம். முண்டகப் பூக்கதிர்கள் மணிநிறம் கொண்டனவாம். புன்னைப் பூக்கள் முத்துகள் போல் கொட்டினவாம். இப்படிக் கடலோரக் கானல் வெண்மணலால் விம்மிக் கிடந்ததாம். இப்படிப்பட்ட நெய்தல் நெடுவழியில் சென்று புலவர் எயிற்பட்டினத்தை அடைந்தாராம். இந்தப் புலவரால் ஆற்றுப்படுத்தப்படும் சீறியாழ்ப் பாணன் எயிற்பட்டினம் சென்றால் விரைமரங்கள் (விரைந்து செல்லும் மரக்கலங்கள்) ஒட்டகம் தூங்குவது போல் நிற்பதைக் காணலாமாம் என்றும், அங்கே தின்னுவதற்குச் சுட்ட மீனும், பருகுவதற்கு பழம்படு தேறலும் (பழச்சாற்றுக் கள்) விருந்தாகப் பெறலாமாம். என்றும், இந்த விருந்தினை நுளைமகள் என்னும் பரதவப் பெண் படைப்பாள் என்றும், இந்தப் பட்டினம் கிடங்கிற்கோமானாகிய நல்லியக்கோடனுக்கு உரியது என்றும் குறிப்பிடுவதாகப் பாடல் அமைந்துள்ளது.

ஆழ்கடல் புதையல்
மதில் என்றால் 'எயில்’ என்று பெயர் ஆகும். அவ்வூர் எயிற்பட்டினம் ஆயிற்று. சங்ககாலத்தில் துறைமுக நகரமாக விளங்கிய இவ்வூருக்கு சீனர்களும் கிரேக்கர்களும் வந்து வணிகம் செய்திருக்கின்றனர். இந்த ஊரை கிரேக்கர்கள் ‘சோபட்மா’(சோ பட்டினம்) என்று குறிப்பிட்டுள்ளனர். ‘சோ’என்றாலும் மதில் என்று பொருள்.

மேற்கோள்

சங்க கால ஊர்கள்
ஸ்ரீவில்லிப்புத்தூர் வட்டம்

ஸ்ரீவில்லிப்புத்தூர் வட்டம் (Srivilliputhur Taluk) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக ஸ்ரீவில்லிப்புத்தூர் நகரம் உள்ளது. இவ்வட்டத்திலிருந்து வத்திராயிருப்பு வட்டம் பிரிந்த பின், இந்த வட்டத்தின் கீழ் மல்லி, ஸ்ரீவில்லிபுத்தூர், பிள்ளையார்குளம் என 3 உள்வட்டங்களும், 26 வருவாய் கிராமங்களும் உள்ளன. திருவில்லிபுத்தூர் ஊராட்சி ஒன்றியம் இவ்வட்டத்தில் உள்ளது.

ஸ்ரீவில்லிபுத்தூர் வட்டம் பிரிப்பு 
ஸ்ரீவில்லிபுத்தூர் வட்டத்தின் 3 உள்வட்டங்களைக் கொண்டு புதிய வட்டமாக வத்திராயிருப்பு வட்டம் 18 பிப்ரவரி 2019 அன்று நிறுவப்பட்டது.

மக்கள்தொகை பரம்பல் 
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 293,209 மக்கள்தொகை கொண்டது. மக்கள்தொகையில் 146,005 ஆண்களும், 147,204 பெண்களும் உள்ளனர். 82,678 குடும்பங்கள் கொண்ட இவ்வட்ட மக்கள்தொகையில் 48.9% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.1%  மற்றும் பாலின விகிதம் 1,000 ஆண்களுக்கு, 1,008 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 27,991 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே    78,505 மற்றும் 506 ஆகவுள்ளனர். மக்கள்தொகையில் இந்துக்கள் 93.52%, இசுலாமியர்கள் 2.06%, கிறித்தவர்கள் 4.14% மற்றும் பிறர் 0.28% ஆகவுள்ளனர்.

மேற்கோள்கள் 

விருதுநகர் மாவட்ட வட்டங்கள்
உளுந்தூர்பேட்டை வட்டம்

உளுந்தூர்பேட்டை , தமிழ்நாட்டின் கள்ளக்குறிச்சி மாவட்டத்தில்  உள்ள முதல்நிலை நகராட்சி ஆகும். கள்ளக்குறிச்சி மாவட்டத்தில் உள்ள 7 வருவாய் வட்டங்களில் ஒன்றாகும்.  இந்த வட்டத்தின் தலைமையகமாக உளுந்தூர்பேட்டை உள்ளது. இந்த வட்டத்தின் கீழ் 144  வருவாய் கிராமங்கள் உள்ளன.இவ்வட்டத்தில் உளுந்தூர்பேட்டை ஊராட்சி ஒன்றியம் மற்றும் திருநாவலூர் ஊராட்சி ஒன்றியம் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 373,621 ஆகும். அதில் 188,584   ஆண்களும், 185,037 பெண்களும் உள்ளனர். 82,910 குடும்பங்கள்  கொண்ட இவ்வட்ட மக்கள்தொகையில் 93.6% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 67.87% மற்றும்பாலின விகிதம் 1,000 ஆண்களுக்கு, 981 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 48013 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 937  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 1,20,127 மற்றும் 590 ஆகவுள்ளனர். மக்கள்தொகையில் இந்துக்கள் 91.33%,  இசுலாமியர்கள் 3.55%, கிறித்தவர்கள் 4.82% ,  சமணர்கள் 0..01% மற்றும் பிறர் 0.29% ஆகவுள்ளனர்.

மேற்கோள்கள்

கள்ளக்குறிச்சி மாவட்ட வட்டங்கள்
திருக்கோவிலூர் வட்டம்

திருக்கோவிலூர் வட்டம் , தமிழ்நாட்டின் கள்ளக்குறிச்சி மாவட்டத்தில்  உள்ள 7  வட்டங்களில் ஒன்றாகும். இந்த வட்டத்தின் தலைமையகமாக திருக்கோவிலூர் நகரம் உள்ளது. இந்த வட்டத்தின் கீழ் 86  வருவாய் கிராமங்கள் உள்ளன.

இவ்வட்டத்தில் திருக்கோவிலூர் ஊராட்சி ஒன்றியம், ரிஷிவந்தியம் ஊராட்சி ஒன்றியம் (பகுதி) மற்றும் மணலூர்ப்பேட்டை பேரூராட்சிகள் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 446,531  ஆகும். அதில் 226,065   ஆண்களும், 220,466 பெண்களும் உள்ளனர். 97,493 குடும்பங்கள்  கொண்ட இவ்வட்ட மக்கள்தொகையில் 87.9%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 69.32% மற்றும்பாலின விகிதம் 1,000 ஆண்களுக்கு, 975 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 56729  ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 135,337  மற்றும் 2,758 ஆகவுள்ளனர். மக்கள்தொகையில் இந்துக்கள் 91.87%,  இசுலாமியர்கள் 2.17% , கிறித்தவர்கள் 5.76% ,  சமணர்கள் 0..05% மற்றும் பிறர் 0.02% ஆகவுள்ளனர்.

மேற்கோள்கள்

கள்ளக்குறிச்சி மாவட்ட வட்டங்கள்
சங்கராபுரம் வட்டம்

சங்கராபுரம் வட்டம்.தமிழ்நாட்டின் கள்ளக்குறிச்சி மாவட்டத்தில்  உள்ள 7   வட்டங்களில் ஒன்றாகும். இந்த வட்டத்தின் தலைமையகமாக சங்கராபுரம் நகரம் உள்ளது. இந்த வட்டத்தின் கீழ் 151 வருவாய் கிராமங்கள் உள்ளன. இவ்வட்டததில் சங்கராபுரம் ஊராட்சி ஒன்றியம் மற்றும் ரிஷிவந்தியம் ஊராட்சி ஒன்றியங்கள் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 407,970   ஆகும். அதில் 206,075  ஆண்களும், 201,895   பெண்களும் உள்ளனர்.  91,183  குடும்பங்கள்  கொண்ட இவ்வட்ட மக்கள்தொகையில் 96.2% கிராமப்புறங்களில்    வாழ்கின்றனர். இவ்வட்டத்தின் எழுத்தறிவு 64.09% மற்றும்பாலின விகிதம் 1,000 ஆண்களுக்கு, 980 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 51338   ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 939 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 109,862 மற்றும் 47,344  ஆகவுள்ளனர். மக்கள்தொகையில் இந்துக்கள் 87% ,  இசுலாமியர்கள் 5.67%, கிறித்தவர்கள் மற்றும் பிறர் 0.23% ஆகவுள்ளனர்.

மேற்கோள்கள்

கள்ளக்குறிச்சி மாவட்ட வட்டங்கள்
கள்ளக்குறிச்சி வட்டம்

கள்ளக்குறிச்சி வட்டம் என்பது தமிழ்நாட்டின் கள்ளக்குறிச்சி மாவட்டத்தில்  உள்ள 7 வட்டங்களில் ஒன்றாகும். இந்த வட்டத்தின் தலைமையகமாக கள்ளக்குறிச்சி நகரம் உள்ளது. இந்த வட்டத்தின் கீழ் 93  வருவாய் கிராமங்கள் உள்ளன.

இவ்வட்டத்தில் கள்ளக்குறிச்சி ஊராட்சி ஒன்றியம் மற்றும் தியாகதுர்கம் பேரூராட்சி உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 466,136 ஆகும். அதில் 234,833 ஆண்களும், 231,303 பெண்களும் உள்ளனர்.  113,192  குடும்பங்கள்  கொண்ட இவ்வட்ட மக்கள்தொகையில் 74.4%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 70.85% மற்றும்பாலின விகிதம் 1,000 ஆண்களுக்கு,985 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 52948  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 913  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 156,105 மற்றும் 1,718  ஆகவுள்ளனர். மக்கள்தொகையில் இந்துக்கள்  94.69%,  இசுலாமியர்கள் 3.57%, கிறித்தவர்கள்  1.5%,  சமணர்கள் 0..02% மற்றும் பிறர் 0.04% ஆகவுள்ளனர்.

மேற்கோள்கள்

கள்ளக்குறிச்சி மாவட்ட வட்டங்கள்
கே. டி. கே. தங்கமணி

க. த. க. தங்கமணி (K. T. K. Thangamani, மே 19, 1914 - டிசம்பர் 26, 2001) இந்தியத் தொழிற்சங்க இயக்க முன்னோடிகளில் ஒருவர். இந்தியக் கம்யூனிஸ்டுக் கட்சியின் தலைவர். பிளவுபடாத இந்திய கம்யூனிஸ்டுக் கட்சியின் தமிழகத் தலைவராக இருந்தார்.

வாழ்க்கைச் சுருக்கம் 
கே.டி.கே. தங்கமணி (எ) தங்கமணி நாடார், தமிழ்நாடு, மதுரை மாவட்டம், திருமங்கலத்தைச் சேர்ந்தவர். தனது பள்ளிப்படிப்பை திருமங்கலம் பி.கே.என். ஆண்கள் மேல்நிலைப் பள்ளியிலும், சட்டப்படிப்பை இலண்டனில் முடித்து 1947ம் ஆண்டு மதுரை திரும்பினார். இங்கு தொழிலாளர்களுக்கு ஆதரவாக 1947 மற்றும் 1948 ஆண்டுகள் (மதுரை டி.வி.எஸ் நிறுவனம் மற்றும் ஹார்வே மில்) போராடிச் சிறை சென்றுள்ளார். மேலும் 1957ம் ஆண்டு நடந்த நாடாளுமன்ற தேர்தலில் மதுரை தொகுதியில் வெற்றியும் பெற்றார். தனது போராட்டங்கள் மற்றும் தலைமைப் பண்புகளின் மூலம், அகில இந்திய பொதுவுடைமைக் கட்சியின் தமிழகத் தலைவராகவும் பதவி வகித்தார்.

மறைவு மற்றும் நினைவகம் 
தன் 88ஆவது வயதில் 2001 டிசம்பர் 26 அன்று கோவையில் மரணமடைந்தார். இவரது நினைவாக, மதுரை அண்ணாநகா் மற்றும் அச்சம்பத்திலுள்ள ஒரு தெருவிற்கும் மற்றும் திருமங்கலத்திலுள்ள ஒரு சந்திற்கும் இவரது பெயர் சூட்டப்பட்டது. இவர் கோவையில் வாழ்ந்த வீடு, நினைவு இல்லமாக மாற்றப்பட்டது.

தங்கமணியின் வாழ்க்கையைப்பற்றி ஓயாது உழைத்த உத்தமர் என்ற நூலை ஆளவந்தார் எழுதியிருக்கிறார்.

மேற்கோள்கள் 

1913 பிறப்புகள்
1914 பிறப்புகள்
2001 இறப்புகள்
தமிழ்ப் பொதுவுடமைவாதிகள்
மதுரை மாவட்ட நபர்கள்
2ஆவது மக்களவை உறுப்பினர்கள்
3வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
மதுரை அரசியல்வாதிகள்
வரைவியல் முடுக்கி அட்டை

வரைவியல் முடுக்கி அட்டை (அ) நிகழ்பட அட்டை (graphics card (or) video card) என்பது கணினியியல் பயன்படுத்தப்படும் ஒரு விரிவாக்க அட்டை ஆகும். இது முக்கியமாக வெளியீட்டு படங்களை உருவாக்கி அதை திரையில் காட்ட பயன்படுகின்றது. பெரும்பாலான நிகழ்பட அட்டைகள் இதனுடன் மேலும் பல அதிகப்படியான செயல்பாடுகளை வழங்குகின்றன. முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றிலும் இந்த வரைவியல் முடுக்கி அட்டைகள் தேவைப்படுகின்றன.

மேற்கோள்கள் 

கணினி வன்பொருள்
கணினி உள்ளீடு கருவிகள்
அமெரிக்கக் கண்டுபிடிப்புகள்
போயிங் 707

போயிங் 707 (Boeing 707) இயக்க சுழல் இயந்திர விசை கொண்டு இயங்கும் பயணிகள் வானூர்திகள் வணிக ரீதியாக வெற்றிகண முதல் வானூர்தி. போயிங் நிறுவனத்தால் தயாரித்து சந்தைப்படுத்தப்பட்டது. இதன் திறன் மிக்க வடிவமே தற்பொழுது இயக்க்படும் வானுர்திகளின் மும்மாதிரி. இத்தகைய எந்திரங்களால் வானூர்திகளின் வேகம், பாதுகாப்புத் திறன் மேம்பட்டது. இதன் எந்திரங்கள் பல பாதுகாப்பு சோதனைகளுக்கு உட்படுத்தப்பட்டு வெற்றி கண்டன. அதிக உயரம் எழும்பி பறக்கும் வல்லமையே இதன் சிறப்பம்சம்.

வெளி இணைப்புகள்

 போயிங் 707

மேற்கோள்கள்

போயிங் வானூர்திகள்
மைக் புரொக்டர்

மைக் புரொக்டர் (Mike Procter, பிறப்பு: செப்டம்பர் 15 1946 - 17 பெப்பிரவரி 2024), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 401 முதல்தர துடுப்பாட்டப் போட்டிகளிலும், 271 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

தென்னாபிரிக்கத் துடுப்பாட்டக்காரர்கள்
1946 பிறப்புகள்
வாழும் நபர்கள்
விசுடென் துடுப்பாட்டக்காரர்கள்
தென்னாபிரிக்கத் தேர்வுத் துடுப்பாட்டக்காரர்கள்
கிலெளசெஸ்டர்சையர் துடுப்பாட்டக்காரர்கள்